**Mór Városi Önkormányzat Képviselő-testületének**

**345/2021. (VI.30.) határozata**

**„Mór város közigazgatási területén autóbusszal végzett menetrend szerinti helyi személyszállítási közszolgáltatás ellátására” kiírt pályázat lezárása tárgyában**

Mór Városi Önkormányzat Képviselő-testülete – a pályázatot kiíró önkormányzat részéről – a 144/2021. (III.19.) határozatával „Mór Város közigazgatási területén menetrend szerinti helyi autóbuszos személyszállítási szolgáltatás ellátására vonatkozó pályázat kiírása tárgyában” indított pályázati eljárás kapcsán a határozat mellékletét képező emlékeztetőben foglaltakat jóváhagyja, és az alábbi döntéseket hozza:

1. Megállapítja, hogy a VOLÁNBUSZ Zrt. pályázata a pályázati kiírás VII.12. d) pontja alapján érvénytelen.

2.) Az eljárást lezárva:

* azt eredményesnek nyilvánítja,
* nyertes pályázónak az M-BUSSAL Kft.-t (8200 Veszprém, Házgyári út 1) választja ki,
* nyertes ajánlat az alábbi összegekkel:

|  |  |
| --- | --- |
| Pályázó által igényelt, a közszolgáltatás ellátásáért fizetendő ellentételezés nettó mértéke egy hasznos, menetrendi kilométerre vonatkozóan (nettó Ft/km) | **nettó 200 Ft/km** |
| Járműállomány környezetvédelmi besorolása (EURO) | **EURO 3** |
| Alacsonypadlós vagy alacsony belépésű járművek vállalt száma a szolgáltatás megkezdésekor (db) | **3 db** |
| Menetjegy ára | **200 Ft/db** |
| Egyvonalas havi általános bérlet ára | **3500 Ft/db** |
| Tanuló-, nyugdíjas havi bérlet ára | **500 Ft/db** |

A Képviselő-testület felkéri a jegyzőt, hogy a pályázati felhívásnak és kiírásnak, valamint a nyertes pályázatnak megfelelő tartalommal megköthető közszolgáltatási szerződést a nyertes ajánlattevőtől kérje be, és terjessze a Képviselő-testület elé jóváhagyásra.

Továbbá felkéri a jegyzőt, hogy a döntésről a pályázókat értesítse.

Határidő: 2021.07.30.

Felelős: jegyző(Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző

melléklet a 345/2021. (VI.30.) határozathoz









